28. 6. 90 De Europæiske Fællesskabers Tidende Nr. C 158/11 
Forslag til Rådets afgørelse om indførelse af et net af informationscentre for initiativer til udvik­
ling af landdistrikterne og for landbrugsmarkederne, benævnt MIRIAM 
KOM(90) 230 etuielig udg. 
(Forelagt af Kommissionen den 14. juni 1990) 
(90/C 158/10) 
KOMMISSIONEN FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtaleise fra Det Økonomiske og 
Sociale Udvalg, og 
ud fra følgende betragtninger: 
Manglen på systematisk og hurtig information udgør et 
væsentligt handicap for udviklingen af landdistrikterne; 
som følge af manglen på tilstrækkelige oplysninger til 
fremme af udviklingen i landdistrikterne bør der gøres en 
øget indsats for at udbrede oplysninger i landdistrik­
terne, herunder oplysninger om landbrugsmarkederne og 
kvalitetsnormerne for landbrugsprodukter samt praktisk 
rådgivning vedrørende en diversificering på og uden for 
landbrugsbedrifterne; 
en forbedret kanalisering af oplysninger om den fælles 
landbrugspolitik kan fremme den økonomiske og sociale 
sammenhæng i Fællesskabet; 
Kommissionen har forelagt Rådet og Europa-Parla­
mentet en meddelelse om landdistrikternes fremtid; 
denne meddelelse forudser indførelsen af synlige infor­
mations- og igangsætningsstrukturer, benævnt informa­
tions- og igangsætningstræf for landdistrikterne; 
i form af pilotprojekter er der i Fællesskabet blevet 
oprettet informations- og igangsætningstræf for land­
distrikterne med henblik på hurtigt at indsamle vurde-
ringsmateriale, på grundlag af hvilket aktionen eventuelt 
kan udvides i de kommende år; 
på grundlag af den opnåede erfaring bør der fra 1990 
gradvis indføres et tilstrækkeligt net af træf i EF's land­
distrikter; da de foranstaltninger, der træffes på fællesskabsplan, 
ikke bør overlappe de af medlemsstaterne trufne foran­
staltninger, bør der i muligt omfang gøres brug af de 
bestående strukturer frem for at skabe nye — 
TRUFFET FØLGENDE AFGØRELSE: 
Artikel 1 
Med henblik på at forbedre informationsformidlingen i 
landdistrikterne i Fællesskabet oprettes der informations-
og igangsætningstræf for landdistrikterne ved værtsorga­
nisationerne. Samarbejdet med nettet Euro-Info-Centre 
fastlægges senere. De pågældende træf arrangeres i form 
af et net af informationscentre for initiativer til udvikling 
af landdistrikterne og for landbrugsmarkederne, benævnt 
MIRIAM. 
Artikel 2 
De oprettede træf i landdistrikterne i Fællesskabet har 
som hovedformål: 
— at udbrede oplysninger om de foranstaltninger, som 
Fællesskabet træffer i forbindelse med den fælles 
landbrugspolitik, eller som træffes i forbindelse med 
Fællesskabets andre politikker, og som kan fremme 
tilpasningen af landbruget og udviklingen af land­
distrikterne, 
— at formidle oplysninger om landbrugsmarkederne og 
kvalitetsnormerne, 
— at formidle praktisk rådgivning om en spredning af 
landbrugsindkomsterne og om oprettelse af andre 
former for virksomheder på og uden for bedrifterne. 
Artikel 3 
Fællesskabet vil betale en del af omkostningerne ved 
installation og administration af de oprettede træf i form 
af et fast tilskud på 50 000 ECU for det første år og 
20 000 ECU for hvert af de to følgende år af træffenes 
eksistens. 
Nr. C 158/12 De Europæiske Fællesskabers Tidende 28. 6. 90 
Artikel 4 
Ved udvælgelsen af de organisationer, der er værter for 
træf, vil Kommissionen bestræbe sig på at give fortrinsret 
til de områder, der er omfattet af strukturfondenes mål 
nr. 1 og 5b. 
Artikel 5 
Kommissionen forelægger hvert år Europa-Parlamentet, 
Rådet og Det Økonomiske og Sociale Udvalg en rapport 
om anvendelsen af denne afgørelse. Artikel 6 
De i denne beslutning fastsatte foranstaltninger udgør 
interventioner til regulering af landbrugsmarkederne som 
omhandlet i artikel 3, stk. 1, i Rådets forordning (EØF) 
nr. 729/70 om finansiering af den fælles landbrugs­
politik ('). 
Artikel 7 
Denne afgørelse er rettet til medlemsstaterne. 
(') EFT nr. L 94 af 28. 4. 1970, s. 13.